section_heading: Životopis
paragraph_text: Članom Saveza komunističke omladine Jugoslavije (SKOJ) postao je 1932. godine. Bio je tajnikom organizacije SKOJ-a na Medicinskom fakultetu, članom Sveučilišnog vijeća studenata Beogradskog sveučilištaa i članom uprave Udruženja jugoslavenskih medicinara. Prosinca 1933. godine, sudjelovao je u organiziranju akcije studenata u Beogradu protiv suđenja Georgi Dimitrovu i drugim komunistima u Njemačkoj. Te godine bio je primljen u članstvo Komunističke partije Jugoslavije (KPJ).